Агенцијата за заштита на правото на слободен пристап до информациите од јавен карактер, врз основа на член 111 став 1 од Законот за општата управна постапка (“Службен весник на Република Македонија“ бр. 124/2015), а согласно член 27, член 34 став 1 од Законот за слободен пристап до информации од јавен карактер (“Службен весник на Република Северна Македонија“ бр. 101/2019) и согласно Упатството за спроведување на Законот за слободен пристап до информации од јавен карактер (“Службен весник на Република Северна Македонија“ бр.60/20), постапувајќи по Жалбата изјавена од Здружение на граѓани ЗИП Институтот за политики и добро владение Скопје, поднесена преку Агим Селами, претседател на Здружението, против Општина Чаир, по предметот Барање за пристап до информации од јавен карактер, на 04.03.2024 година го донесе следното

**Р Е Ш Е Н И Е**

1. Жалбата изјавена од Здружение на граѓани ЗИП Институтот за политики и добро владение Скопје, поднесена преку Агим Селами, претседател на Здружението, против Општина Чаир, заведена во Агенцијата под бр.08-32 на 23.02.2024 година, по предметот Барање за пристап до информации од јавен карактер, **СЕ УВАЖУВА**.

**2. СЕ НАЛОЖУВА** на Имателот на информации да постапи по Барањето на Барателот согласно одредбите од Законот за слободен пристап до информации од јавен карактер.

**3.** Имателот на информации е должен да го спроведе ова Решение во рок од 15 дена од денот на неговиот прием и за истото да ја извести Агенцијата.

**О Б Р А З Л О Ж Е Н И Е**

Здружение на граѓани ЗИП Институтот за политики и добро владение Скопје, како што е наведено во Жалбата, на 17.01.2024 година поднелo Барање за пристап до информации од јавен карактер до Општина Чаир, со кое побарало по е-маил да му се достави фотокопија од следните информации:

„1. Листа на објавени/завршени огласи за продажба на градежно земјиште во државна сопственост во периодот од 2019-2023 година и каде се објавени овие огласи?

1. Листа на склучени договори за продажба на градежно земјиште во 2019-2023 година со информации за предметот на продажба (намена на земјиштето), големина на земјиштето, цената на земјиштето, име на лицето (физичко или правно) со кое е склучен договор и датум на договорот.
2. Вкупна вредност на остварени приходи од продажбата на градежно земјиште во периодот 2019-2023 година.
3. Број на потенцијални купувачи поединечно за сите спроведени постапки за јавно наддавање за продажба на земјиштето во 2023 година?
4. За сите постапки за продажба на градежно земјиште спроведени во периодот 2019-2023 година доставени ни ја почетната цена на земјиштето и пристигната цена по завршување на аукцијата.
5. Дали во склучените договори за продажба на градежно земјиште се наведени услови дека купувачот на земјиштето е должен во одреден рок да го изгради објектот и дека не смее да ја смени сопственоста на истото?
6. Каде се објавени информациите за склучените договори за продажба на земјиште во државна сопственост (доколку имате линкови од вашата веб-страница испратени ни ги или во Службен гласник итн.)?
7. Наплатени договорни казни во случај на неисполнување на договорите обврски од страна на купувачите во периодот 2019-2023 година?
8. Бројот на добиени барања за промена на инвеститор за градење, за откупено градежно земјиште пред исполнување на договорните обврски во периодот 2019-2023 година?
9. Во колку случаи сте одговориле позитивно, во колку негативно, на барања за промена на инвеститор за градење, за откупено градежно земјиште пред исполнување на договорните обврски во периодот 2019-2023 година?“

Имателот на информации на ова Барање не одговорил во законски предвидениот рок, поради што Барателот на информацијата, во законски предвидениот рок, поднел Жалба, заведена во Агенцијата под бр. 08-32 на 23.02.2024 година.

Агенцијата со електронски допис бр.08-32 од 23.02.2024 година ја препрати Жалбата до Имателот на информации и побара во рок од 7 дена да се произнесе по истата и до Агенцијта да ги достави сите списи во врска со предметот.

Имателот на информации не одговори на дописот на Агенцијата.

Агенцијата за заштита на правото на слободен пристап до информациите од јавен карактер по разгледувањето на Жалбата и другите списи во врска со предметот утврди дека Имателот на информации не постапил согласно одредбите од Законот за слободен пристап до информации од јавен карактер, односно во законски предвидениот рок не ги доставил бараните информации до Барателот, на начин и во форма наведени во Барањето, ниту донел управен акт согласно горенаведениот Закон, поради што се смета дека Барањето е одбиено.

Согласно погоре наведеното, Агенцијата за заштита на правото на слободен пристап до информациите од јавен карактер одлучи како во диспозитивот на ова Решение.

**ПРАВНА ПОУКА:** Против ова Решение странката може да поведе управен спор пред Управниот суд во рок од 30 дена.

**Директор,**

**Пламенка Бојчева**